जगमग योजना में बिजली कम और खर्चा ज्यादा
गन्नौरक्षेत्र के दो गांव टेहा बड़ी जगमग योजना के अंतर्गत बिजली निगम ने लिए हैं। इससे बिजली उपभोक्ताओं को लाभ की जगह भारी खर्चे का नुकसान हो रहा है। इसको लेकर बिजली उपभोक्ताओं में खुशी की जगह रोष व्याप्त है।
बड़ी के बिजली उपभोक्ता अमित, सुनील, राजकुमार, मनोज, बबलू, रामनिवास, नंदकिशोर, शिवराज, मांगेराम, प्रमोद, जयप्रकाश सरोतम आदि का कहना है कि पहले दो महीने में बिल आता था अब हर महीने आता है। पहले दो महीने में सर्विस रेंटल 40 रुपए आता था अब एक महीने में 95 रुपए रहा है। गांव बड़ी में आने बिजली बिल में नगरपालिका टैक्स लगाकर भेजा रहा है जबकि यह गांव पंचायत बड़ी के अंतर्गत है इसमें शहरी सुविधाएं नहीं है। पूरा गांव बिल भरता है लेकिन बिजली उनको सुबह सात बजे से शाम छह बजे के बीच में एक से तीन बजे तक दो घंटे ही मिलती है। वो भी बीच में कट लग जाते हैं।
गन्नौर . बिलदिखाता हुआ प्रमोद।
बिजली निगम के एसडीओ प्रदीप कुमार ने बताया कि जो उनके पास ऊपर से नीति बन कर आई उसके अनुसार ही बिजली आपूर्ति का शैड्यूल तैयार किया है गांव में वैसे तो 12 घंटे बिजली है, लेकिन बड़ी को 14 घंटे दी जा रही है। रही बात नगरपालिका टैक्स की तो टेहा बड़ी का कुछ क्षेत्र नगरपालिका ने अपनी हद में लिया हुआ है यदि वो नगरपालिका की हद में नहीं होंगे तो उन बिलों को ठीक कर दिया जाएगा। उनके पास आकर कोई भी उपभोक्ता अपनी समस्या बताए उसमें जो भी नीतिगत सहयोग कर सकेंगे तो जरूर करेंगे।
hin_Deva hin_Deva hin_Deva hin_Deva hin_Deva